b"\n_START_ARTICLE_\nGlobus\n_START_PARAGRAPH_\nGl\xc3\xb3bus (latinsko globus \xe2\x80\x93 obla, krogla) je trirazse\xc5\xbeni pomanj\xc5\xa1ani model Zemlje in drugih sfernih teles, kot so planeti, zvezde ali Luna. _NEWLINE_Globus je v merilu pomanj\xc5\xa1an in poenostavljen model Zemelje (Zemeljski globus) ali drugih planetov (npr. Marsov globus) ali v obliki krogle zami\xc5\xa1ljenega zvezdnega neba (nebesni globus), narejen iz lesa, kovine ali plastike. Najstarej\xc5\xa1i znani zemeljski globus je leta 1492 izdelal nem\xc5\xa1ki geograf Martin Behaim.\n_START_SECTION_\nRazvoj besede\n_START_PARAGRAPH_\nTujka, ki je v sloven\xc5\xa1\xc4\x8dino pri\xc5\xa1la v 19. stoletju, je prevzeta po zgledu iz nem\xc5\xa1ke besede Globus v pomenu 'model Zemlje', le ta pa iz latinske globus kar je prvotno pomenilo 'gruda, kepa'."